*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2016. március 17.**

**Javaslat az Önkormányzati feladatellátást szolgáló fejlesztések támogatására irányuló pályázaton „Belterületi utak, járdák, hidak felújítása” címmel nyert támogatás kivitelezési munkák elvégzésére irányuló szerződés megkötésére**

**Előadó:** a gazdasági és területfejlesztési bizottság elnöke

 a pénzügyi bizottság elnöke

 az ügyrendi, igazgatási és jogi bizottság elnöke

 a városüzemeltetési, környezetvédelmi és turisztikai bizottság elnöke

**Előkészítő:** Szabó Imre városfejlesztési igazgató

 Somfainé Petőfalvi Anita pályázati koordinációs ügyintéző

**Meghívott:** Mádai Balázs DVG Zrt. elnök-vezérigazgató

 e-mail: dvgzrt@dvgzrt.hu

**Véleményező bizottságok:**

gazdasági és területfejlesztési bizottság 2016.03.09.

pénzügyi bizottság 2016.03.08.

ügyrendi, igazgatási és jogi bizottság 2016.03.09.

városüzemeltetési, környezetvédelmi és turisztikai bizottság 2016.03.09.

**A napirendi pont rövid tartalma:**

Magyarország 2015. évi központi költségvetési törvénye (2014. évi C. tv.) 3. melléklet II.4. aa), ac) és ad) pontok szerint a „Önkormányzati feladatellátást szolgáló fejlesztések támogatására” előirányzatból pályázati úton Önkormányzatunk az Építők útja egy részének felújítási munkálatainak támogatására 50%-os önerő biztosítása mellett nyert 15 millió Ft-ot. A pályázat kivitelezési munkálatainak megvalósítását „in house” beszerzés keretén belül a DVG Zrt-vel kívánjuk megvalósítani. Az előterjesztés a kivitelezéshez kapcsolódó vállalkozási szerződés megkötésére irányul.

**A napirendi pont előkészítőinek adatai:**

Osztály neve: Városfejlesztési Igazgatóság, Közbeszerzési és Pályázati Koordinációs Osztály

Ügyintéző neve: Somfainé Petőfalvi Anita

E-mail címe: somfaine@pmh.dunanet.hu

Telefonszáma: 06-25-544-345

Iktatószám: 2785-16/2016

Előkészítő aláírása: Somfainé Petőfalvi Anita s.k.

Igazgató / Osztályvezető aláírása: Szabó Imre s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Horváth Petra s.k.

Leadás dátuma: 2016.03.03.

Ellenőrzés dátuma: 2016.03.03.

Törvényességi észrevétel: Van / Nincs

Amennyiben van: -

Az elfogadáshoz szükséges szavazati arány: egyszerű / minősített

**A tárgyalás módja:** **Zárt** / **Nyílt ülés**

Egyéb megjegyzések:

**JAVASLAT**

**az Önkormányzati feladatellátást szolgáló fejlesztések támogatására irányuló pályázaton „Belterületi utak, járdák, hidak felújítása” címmel nyert támogatás kivitelezési munkák elvégzésére irányuló szerződés megkötésére**

**Tisztelt Bizottság!**

A Magyarország 2015. évi központi költségvetéséről szóló **2014. évi C. törvény** (Kvtv.) a helyi önkormányzatok kiegészítő támogatási előirányzatokat részletező 3. melléklet II. 4. aa), ac) és ad) pontjában foglaltak értelmében a helyi önkormányzatokért felelős miniszter – az államháztartásért felelős miniszterrel közösen – pályázatot hirdetett a „Önkormányzati feladatellátást szolgáló fejlesztések támogatására pályázati kiíráson belül megjelölt „Belterületi utak, járdák, hidak felújítása” támogatására, mely pályázaton Dunaújváros MJV Önkormányzata az Építők útja egy részének felújítási munkáira 50 %-os önerő biztosítása mellett nyert 15 millió Ft-ot. A pályázatra vonatkozó Támogatói Okirat jelen előterjesztés 1. számú melléklete.

**A pályázat benyújtásakor közbeszerzési eljárás lebonyolításával terveztük, a felújítás elvégzését. Az Építők útja egy részének felújítási munkáira 2015.05.20-án indikatív árajánlatkérésre felkért vállalkozók az alábbiak voltak:**

1. Építési, Kereskedelmi és Szolgáltató Kft. (8123 Soponya, Dózsa György u. 12.)
2. VIA-PLAN Kft. (2400 Dunaújváros, Görbe utca 1. 2/3)
3. Major Földmunkák Kft. (2421 Nagyvenyim, Nefelejcs utca 10)

**Az ajánlatkérésben megjelöltük, hogy az ajánlatban a műszaki tartalomnak 30 millió forint erejéig az alábbi munkák elvégzésére kell irányulnia:**

* Építők útja első szakaszán (Szórád M. út – Görbe utca – uszoda előtti szakasz) a legrosszabb állapotban lévő aszfaltburkolat marása, kötő/kiegyenlítő réteg és kopó réteg aszfaltozása fokozott igénybevételre. A csapadékvíz elvezetés biztosítása, fedlapok szintre emelése.
* Továbbá megjelöltük, hogy a keretösszeg terhére a lehető legnagyobb aszfalt kopófelületet kívánjuk felújítani. Az útpálya állapota viszont helyenként megköveteli a teljes útpályaszerkezet cseréjét.

Az indikatív árajánlatok benyújtásának határideje 2015.május 27. volt. **A felkért három gazdasági szereplő közül határidőben csak a Major Földmunkák Kft. nyújtott be ajánlatot mindösszesen bruttó 28.848.693,- Ft összegben, az ajánlatkérésben szereplő munkák elvégzésére.**

Ezen ajánlat alapján került beállításra a pályázat költségvetésében a kivitelezés költsége.

**A szakmai és műszaki egyeztetéseket követően, a fentebb megjelölt kivitelezési munkára 2016.01.15-én a -Támogatói Okiratban szereplő kivitelezési munkák keretösszege erejéig- árajánlatot kértünk a DVG Zrt-től, melyre 2016.01.29-én érkezett be árajánlat.**

**A DVG Zrt. ajánlatának összeállításakor figyelembe vette a helyszíni adottságokat, továbbá a jelenlegi útpálya szerkezetéből mintát vett, a műszaki tartalom pontos összeállításához. Mindezek figyelembe vételével 22.715.507,- Ft +ÁFA ajánlati árral, az ajánlatkérésben megjelöltekhez képest több aszfaltburkolat marását és építését vállalta.**

Fentiekre tekintettel, a közbeszerzésekről szóló 2015. évi CXLIII. törvény 9.§ (1) bekezdés i) pontjában szabályozottak alapján nem kell közbeszerzési eljárást lefolytatni, ha:

*i) az 5. § (1) bekezdésében meghatározott ajánlatkérő szervezet olyan jogi személlyel kötött szerződésére, amely felett az ajánlatkérő más ajánlatkérőkkel közösen a saját szervezeti egységei felettihez hasonló kontrollt gyakorol, az ajánlatkérők közösen döntő befolyással rendelkeznek annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel (ajánlatkérőkkel) vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik;*

A DVG Zrt. által az Építők útja egy részének útfelújítási munkáira adott műszaki tartalommal ellátott árajánlat jelen előterjesztés 2. számú mellékletét képezi.

A pályázati támogatás felhasználásához szükséges az útfelújítás kivitelezési munkák elvégzésére irányuló vállalkozási szerződést szükséges kötni, mely szerződés tervezete jelen előterjesztés 3. számú melléklete.

Fontos kiemelni, hogy a támogatásként nyújtott forrást 2015. évben kapta DMJV Önkormányzata. A pályázat végrehajtását biztosító forrás Dunaújváros Megyei Jogú Város Önkormányzat Közgyűlésének 3/2016. (II. 19.) önkormányzati rendelete alapján a 2016. évi költségvetés 7/b melléklet (felújítások) Önkormányzat felújításai/ Városüzemeltetési és Városfejlesztési Osztály/ 27. „Belterületi utak felújítása pályázat saját forrás + támogatás” során rendelkezésre áll.

**Bizottsági vélemények:**

Az előterjesztést a **pénzügyi bizottság** 2016.03.08-i ülésén **7 igen szavazattal egyhangúlag**, a **gazdasági és területfejlesztési bizottság** 2016.03.09-i ülésén **6 igen szavazattal egyhangúlag,** az **ügyrendi, igazgatási és jogi bizottság** 2016.03.09-i ülésén **7 igen szavazattal egyhangúlag**, a **városüzemeltetési, környezetvédelmi és turisztikai bizottság** 2016.03.09-i ülésén **5 igen szavazattal egyhangúlag támogatta.**

Fentiek alapján az alábbi határozati javaslatot terjesztjük a Tisztelt Közgyűlés elé:

* 1. **HATÁROZATI JAVASLAT**

**Dunaújváros Megyei Jogú Város Közgyűlésének**

…**/2016. (III. 17.) határozata**

1. **az Önkormányzati feladatellátást szolgáló fejlesztések támogatására irányuló pályázaton „Belterületi utak, járdák, hidak felújítása” címmel nyert támogatás felhasználásához szükséges kivitelezési munkák elvégzésére irányuló szerződés megkötéséről**
2. 1.    Dunaújváros Megyei Jogú Város Közgyűlése jóváhagyja Dunaújváros Megyei Jogú Város Önkormányzata, a Magyarország 2015. évi központi költségvetéséről szóló 2014. évi C. törvény 3. melléklet  II. 4. aa), ac) és ad) pontjában foglaltak, illetve a pályázati kiírás szerinti az **„Önkormányzati feladatellátást szolgáló fejlesztések támogatására”** meghirdetett a „Belterületi utak, járdák, hidak felújítása” alcélra irányuló pályázatával elnyert támogatási összeg felhasználásából a kivitelezési munkák végrehajtását.
3. 2. Dunaújváros Megyei Jogú Város Közgyűlése a**z Önkormányzati feladatellátást szolgáló fejlesztések támogatására irányuló pályázaton „Belterületi utak, járdák, hidak felújítása”** címmel nyert pályázati támogatás felhasználásához szükséges útfelújítás kivitelezési munkáinak elvégzésével a mellékelt vállalkozási szerződésnek megfelelően a **DVG Zrt.-t (2400 Dunaújváros, Kenyérgyári út 1.) bízza meg 22.715.507-Ft + ÁFA vállalkozási díjért**.
4. 3.    Dunaújváros Megyei Jogú Város Közgyűlése felhatalmazza a polgármestert, hogy az 2. pontban megjelölt szerződés előkészítésével kapcsolatos intézkedések teljesítésére.
5.
6. Felelős:  - a határozat végrehajtásáért
	* + 1. a polgármester
7. - a határozat végrehajtásában való közreműködésért
8. a városfejlesztési igazgatóság vezetője
9.
10. **Határidő:** a szerződés megkötésére: 2016. március 31.
11. 4. Az 2. pontban szereplő kötelezettségvállalásra Dunaújváros Megyei Jogú Város Önkormányzat 2016. évi költségvetéséről és annak végrehajtásáról szóló 3/2016. (II.19.) rendelet 7.b mellékletének Önkormányzat felújításai/2. Városüzemeltetési feladatok/ Városüzemeltetési és Városfejlesztési Osztály/27. „Belterületi utak felújítása pályázat saját forrás + támogatás” elnevezésű feladatsoron fedezetet biztosított.
12. **Felelős:**- a kötelezettségvállalás teljesítéséért:
13. a polgármester
14. - a kötelezettségvállalásban történő közreműködésért:
	* + - 1. a városfejlesztési igazgatóság vezetője
15.
16. Dunaújváros, 2016. március 17.
17.
18.
19.

|  |  |  |
| --- | --- | --- |
| 1. **Cserni Béla s.k.**
 | 1.
 | 1. **Hingyi László s.k.**
 |
| 1. a városüzemeltetési, környezetvédelmi és turisztikai bizottság elnöke
 | 1.
 | 1. a gazdasági és területfejlesztési bizottság elnöke
 |
|  |  | 1. **Pintér Attila s.k.**
 |
| 1. **Tóth Kálmán s.k.**
2. az ügyrendi, igazgatási és jogi bizottság elnöke
 |  | 1. a pénzügyi bizottság
2. elnöke
 |